TG raf er löggiltur rafverktaki sem býður upp á faglega og trausta þjónustu við útgerðir , vinnslur , verksmiðjur , byggingarverktaka og önnur fyrirtæki . Lögð er mikil áhersla á vönduð vinnubrögð og að gætt sé að rekstraröryggi viðskiptavinar í hverju skrefi . Á tímum sjálfvirknivæðingar og hagræðingar höfum við hjá TG raf aðstoðað viðskiptavini okkar við þróun inn á stýringar og sjálfvirkni . Fyrirtækin eiga rætur sínar að rekja allt til 1940 og hafa því þjónustað bæjarbúa og fyrirtæki í Grindavík frá upphafi almennrar rafmagnsnotkunar . Við sameininguna varð til ein sterk heild með yfir 30 rafvirkjum , tæknifræðingum og vélvirkjum sem hefur gefið aukna sérhæfingu og þekkingu í öllum verkefnum . Sérhæfing TG raf hefur legið í þjónustu og breytingum á skipum en einnig í þjónustu við höfn , fiskvinnslu og verksmiðjur ásamt því að aðstoða viðskiptavini sína við þróun inn á stýringar og sjálfvirkni . Eftir sameiningu hefur gefist tækifæri til að styrkja tæknideild félagsins verulega og starfa tæknifræðingar innan teymis rafvirkja í forritun og teikningum . Þjónusta HH-rafverktaka hefur verið almenn rafþjónusta til fyrirtækja og raflagnir í nýbyggingar . Eftir sameiningu hefur gefist tækifæri til að styrkja starfsemina til muna en almennar raflagnir hafa nú verið skilgreindar í sérstaka deild innan fyrirtækisins .